CELEX: 62019TN0569
Language: fi
Date: 2019-08-15 00:00:00
Title: asia T-569/19: Kanne 15.8.2019 – AlzChem Group v. komissio

28.10.2019   
            
            
               FI
            
            
               Euroopan unionin virallinen lehti
            
            
               C 363/19
            
         
      Kanne 15.8.2019 – AlzChem Group v. komissio
      (asia T-569/19)
      (2019/C 363/28)
      Oikeudenkäyntikieli: englanti
      
         Asianosaiset
      
      
         Kantaja: AlzChem Group AG (Trostberg, Saksa) (edustajat: asianajajat A. Borsos ja J. Guerrero Pérez)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan Euroopan komission pääsihteerin asetuksen (EY) N:o 1049/2001 (1) täytäntöönpanosääntöjen 4 artiklan nojalla 22.7.2019 tekemän päätöksen C(2019) 5602 vastauksena hakemukseen nro GESTDEM 2019/2311 ja
               
            
                  —
               
               
                  velvoittamaan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste perustuu oikeudelliseen virheeseen ja ilmeiseen arviointivirheeseen sovellettaessa tiettyjä poikkeuksia pääsääntöön oikeudesta saada tutustua asiakirjoihin käsiteltävän asian tosiseikkojen valossa:
                  
                              —
                           
                           
                              pyyntö ei koske asiakirja-aineistoa tai tutkinta-asiakirjaa, eikä se siten koske tutkinnan tarkoitusta tai vaikuta siihen (asetuksen (EY) N:o 1049/2001 4 artiklan 2 kohdan kolmas luetelmakohta) taikka koske komission päätöksentekomenettelyä tai vaikuta siihen (asetuksen (EY) N:o 1049/2001 4 artiklan 3 kohta)
                           
                        
                              —
                           
                           
                              pyyntöä ei tulisi evätä tutkinnan tarkoituksen suojan perusteella (asetuksen (EY) N:o 1049/2001 4 artiklan 2 kohdan kolmas luetelmakohta) tai komission päätöksentekomenettelyn menettelyn perusteella (asetuksen (EY) N:o 1049/2001 4 artiklan 3 kohta)
                           
                        
                              —
                           
                           
                              pyyntö ei koske tietoja suojaa vaativista taloudellisista eduista (asetuksen (EY) N:o 1049/2001 4 artiklan 2 kohdan ensimmäinen luetelmakohta)
                           
                        
                              —
                           
                           
                              riidanalaisessa päätöksessä sovelletaan poikkeuksia tietojen ilmaisemisesta syrjivällä tavalla, sillä komission toimet ja menettelyt muissa vastaavissa tilanteissa menevät niiden edelle – tämä on vastoin unionin oikeutta
                           
                        
                              —
                           
                           
                              tietojen ilmaisemista koskeva ylivoimainen yleinen etu tehokkaan tuomioistuinvalvonnan varmistamiseksi menee tietojen ilmaisemista koskevien poikkeuksien soveltamisen edelle (perusoikeuskirjan 47 artikla).
                           
                        
            
                  2.
               
               
                  Toinen kanneperuste perustuu perustelujen puuttumiseen ei-luottamuksellisen version tutustumisoikeuden, osittaisen tutustumisoikeuden tai komission toimitiloissa olevien asiakirjojen tutustumisoikeuden epäämisen osalta asetuksen (EY) N:o 1049/2001 4 artiklan 6 kohdan ja 10 artiklan mukaisesti.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).